Document ID: 32004R1700

UREDBA KOMISIJE (ES) št. 1700/2004
z dne 29. septembra 2004
o prenehanju lova na sled za ladje, ki plujejo pod zastavo Nemčije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema skupne ribiške politike (1), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2287/2003 z dne 19. decembra 2003 o določitvi možnosti ribolova in s tem povezanih pogojev za določene staleže in skupine staležev rib za leto 2004, ki se uporabljajo v vodah Skupnosti in za plovila Skupnosti v vodah, kjer se zahtevajo omejitve ulova, za leto 2004 (2) predvideva kvote za ulov sledu.
(2)
Za zagotavljanje spoštovanja določb o količinskih omejitvah ulova staleža, za katerega veljajo kvote, je potrebno, da Komisija določi datum, od katerega dalje se šteje, da so ribiška plovila držav članic s svojimi ulovi izčrpala kvoto.
(3)
Glede na podatke, ki jih je prejela Komisija, je ulov sledu v vodah cone ICES I, II za ladje, ki plujejo pod zastavo Nemčije, ali so v Nemčiji registrirane, dosegel dodeljeno kvoto za leto 2004. Nemčija je prepovedala ribolov tega staleža od 25. avgusta 2004 dalje. Potrebno je, da se ta datum sprejme tudi v tej uredbi -
SPREJELA NASLEDNJO UREDBO:
Člen 1
Za ulov sledu v vodah cone ICES I, II za ladje, ki plujejo pod zastavo Nemčije ali so v Nemčiji registrirane, velja, da je kvota, ki je bila za leto 2004 dodeljena Nemčiji, izčrpana.
Za ladje, ki plujejo pod zastavo Nemčije ali so v Nemčiji registrirane, je prepovedan ulov sledu v vodah cone ICES I, II, kot tudi shranjevanje na krovu, pretovarjanje in raztovarjanje tega staleža, ulovljenega po datumu uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 25. avgusta 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. septembra 2004

Labels: 8
18
6